
[bookmark: _Hlk77102458]ประเด็นที่รับฟังความคิดเห็น 
	1. กำหนดให้ผู้ได้รับใบรับรองบริการการเดินอากาศมีหน้าที่ในการจัดทำรายงานประจำปี
ของบริการการเดินอากาศแต่ละด้าน เพื่อยื่นต่อ ผอ.กพท. (ร่างข้อ 5)
	  “ข้อ 5 ให้ผู้ได้รับใบรับรองบริการการเดินอากาศมีหน้าที่ในการจัดทำรายงานประจำปีเพื่อยื่นต่อผู้อำนวยการสำนักงานการบินพลเรือนแห่งประเทศไทยภายในเดือนมีนาคมของปีถัดไป 

	2. กำหนดให้รายงานประจำปีของบริการการเดินอากาศแต่ละด้านต้องมีรายการและเนื้อหาเบื้องต้นตามที่กำหนดไว้ (ร่างข้อ 6)
	“ข้อ 6 รายงานประจำปีตามข้อ 5 ประกอบไปด้วยรายการและเนื้อหาอย่างน้อยในเรื่อง ดังต่อไปนี้ 
	(1) การประเมินผลการดำเนินงานของการให้บริการการเดินอากาศ
		 (ก) การประเมินระดับความสำเร็จ (Level of performance of services provided) หรือการประเมินสมรรถนะความปลอดภัย (Safety performance) โดยเปรียบเทียบผลความสำเร็จจริง 
(Actual Performance) และตัวชี้วัดความสำเร็จ (Performance Indicator) รวมถึงเป้าหมายสมรรถนะ (Performance Targets) ตามที่หน่วยงานกำหนด พร้อมคำชี้แจงเกี่ยวกับความแตกต่าง
เมื่อเทียบกับเป้าหมายและวัตถุประสงค์ที่เกี่ยวข้อง พร้อมทั้งการระบุมาตรการที่จำเป็นเพื่อแก้ไขช่องว่างระหว่างแผนที่กำหนดไว้กับผลการดำเนินงานจริงในช่วงระยะเวลาอ้างอิง 
		 (ข) งบการเงินประจำปี (Financial Statements) โดยระบุรายละเอียดต้นทุน
และค่าใช้จ่ายที่ใช้สำหรับการคำนวณค่าบริการในแต่ละด้าน เพื่อรักษาคุณภาพการให้บริการ
การเดินอากาศตามมาตรฐานสากลเพื่อให้สะท้อนถึงการกำหนดค่าบริการที่เป็นไปตามหลักการสะท้อนค่าใช้จ่าย (Cost Recovery) ทั้งนี้ สำหรับส่วนงานราชการ ให้ระบุรายละเอียดงบการเงินประจำปีที่ได้รับจัดสรรและใช้ดำเนินกิจกรรมต่าง ๆ ที่เกี่ยวข้องกับการให้บริการการเดินอากาศในด้านนั้น ๆ เพื่อให้มั่นใจได้ว่าการดำเนินงานของหน่วยงานเป็นไปตามกฎหมาย ระเบียบ ข้อบังคับ และมาตรฐานที่เกี่ยวข้องอย่างครบถ้วน
	(2) การพัฒนาการดำเนินงานและโครงสร้างพื้นฐาน
		 (ก) รายงานผลหรือสถานการณ์เปลี่ยนแปลงที่เกี่ยวข้องกับการให้บริการการเดินอากาศ ในส่วนของการพัฒนาการดำเนินงานและโครงสร้างพื้นฐานสำหรับปีนั้น ๆ อาทิ การเปลี่ยนแปลงวิธีปฏิบัติ สถานที่ปฏิบัติงาน เครื่องมือหรืออุปกรณ์และระบบอุปกรณ์สิ่งติดตั้ง รวมถึงสิ่งอำนวยความสะดวก
ในการเดินอากาศ		 (ข) แผนงานการพัฒนาการดำเนินงานและโครงสร้างพื้นฐานที่เกี่ยวข้องกับการให้บริการการเดินอากาศ และแผนในการขอเพิ่มเติมหรือเปลี่ยนแปลงการดำเนินงานให้แตกต่างไปจากที่กำหนดในใบรับรองบริการการเดินอากาศ และการเปลี่ยนแปลงใด ๆ สำหรับปีถัดไป
	(3)	 ข้อมูลการประชุมหารืออย่างเป็นทางการกับผู้ใช้บริการและหน่วยงานที่เกี่ยวข้อง
		 (ก) รายงานผลการประชุมหารือ หรือการดำเนินการตามกระบวนการรับฟังข้อคิดเห็นจากผู้ใช้บริการและหน่วยงานที่เกี่ยวข้อง รวมถึงแนวทางการแก้ไขข้อขัดข้องและข้อเสนอแนะในการให้บริการร่วมกัน และแนวทางการพัฒนาในอนาคต
		 (ข) รายงานผลการจัดทำ หรือการทบทวนข้อตกลงกับผู้ได้รับใบรับรองประเภทอื่นที่เกี่ยวข้อง หรือหน่วยงานอื่นที่เกี่ยวข้อง 
		 (ค) ความร่วมมือกับหน่วยงานภายในประเทศและต่างประเทศ 
	(4)	 ข้อมูลเกี่ยวกับนโยบายด้านทรัพยากรมนุษย์ รวมถึงการเปลี่ยนแปลงในระดับบริหาร (หากมี)
		 (ก) ข้อมูลอัตรากำลังของแต่ละปี และแผนอัตรากำลังในอนาคต สำหรับส่วนงานปฏิบัติการและส่วนงานสนับสนุน ทั้งในภาพรวมและจำแนกตามหน่วยงานย่อย 
		 (ข) ข้อมูลการสรรหาและพัฒนาบุคลากรของแต่ละปี และแผนการสรรหา
และพัฒนาบุคลากรในอนาคต สำหรับส่วนงานปฏิบัติการและส่วนงานสนับสนุน ทั้งในภาพรวมและจำแนกตามหน่วยงานย่อย
		 (ค) การเปลี่ยนแปลงโครงสร้างองค์กรและการจัดการภายในองค์กรหรือสายการบังคับบัญชา ตำแหน่ง หรือหน้าที่ความรับผิดชอบ รวมถึงการโยกย้าย หรือบรรจุใหม่ของบุคลากรที่เกี่ยวข้องกับ
การให้บริการการเดินอากาศ และส่วนงานสนับสนุน 
	(5) ข้อมูลเพิ่มเติมสำหรับการให้บริการการเดินอากาศในแต่ละด้านตามข้อ 7”

3. กำหนดให้มีเนื้อหาของรายงานประจำปีของผู้ได้รับใบรับรองบริการการเดินอากาศครอบคลุมรายละเอียดเฉพาะเจาะจงของบริการการเดินอากาศแต่ละด้าน (ร่างข้อ 7)
	“ข้อ 7 ภายใต้ข้อ 6 ผู้ได้รับใบรับรองบริการการเดินอากาศแต่ละด้านต้องจัดทำข้อมูลเพิ่มเติมในรายงานประจำปี ดังนี้
	(1) ผู้ได้รับใบรับรองการให้บริการการจัดการจราจรทางอากาศ ประเภทบริการจราจรทางอากาศ ต้องจัดทำรายงานประจำปีให้มีเนื้อหาครอบคลุมภาพรวมขององค์กรและจำแนกตามหน่วยควบคุมการจราจรทางอากาศ (Air Traffic Control Unit) ดังต่อไปนี้ 
		 (ก) สถิติการรายงานอุบัติเหตุ อุบัติการณ์ร้ายแรง และอุบัติการณ์ หรือเหตุการณ์
ด้านความปลอดภัย รวมถึงมาตรการการจัดการด้านความปลอดภัย โดยมีการจำแนกตามขอบเขตการให้บริการจราจรทางอากาศที่ได้รับใบรับรองบริการการเดินอากาศ อาทิ บริการควบคุมการจราจรทางอากาศในพื้นที่ควบคุม (Area Control Services) บริการควบคุมการจราจรทางอากาศในเขตประชิดสนามบิน (Approach Control Services) บริการควบคุมการจราจรทางอากาศในบริเวณสนามบิน (Aerodrome Control Services) บริการข้อมูลสำหรับเที่ยวบิน (Flight Information Service) บริการเฝ้าระวังและแจ้งเตือน (Alerting Service)
		 (ข) แนวโน้มเหตุการณ์ด้านความปลอดภัยรายปี แยกตามประเภทของเหตุการณ์ (Detected adverse trends in number and types of incidents) และผลการวิเคราะห์มาตรการการแก้ไขและป้องกัน
		 (ค) รายงานผลการทบทวนประเด็นปัญหาความปลอดภัยต่าง ๆ ที่อาจส่งผลต่อการให้บริการการเดินอากาศ (Safety Review) ทั้งในภาพรวมและจำแนกตามหน่วยควบคุมการจราจรทางอากาศ (Air Traffic Control Unit)
		 (ง) ข้อมูลการรายงานต่อ Regional Monitoring Agency สำหรับการใช้งานห้วงอากาศแบบ Reduced Vertical Separation Minima (RVSM) (หากมี)
		 (จ) รายงานสถิติปริมาณเที่ยวบินที่ให้บริการแต่ละหน่วยควบคุมการจราจร
ทางอากาศ (Air Traffic Control Unit) ประกอบไปด้วยข้อมูล ดังนี้
			  1) ข้อมูลเที่ยวบินเฉลี่ยรายเดือน และรายปี 
			  2) ข้อมูลตามประเภทเที่ยวบิน 
			  3) ข้อมูลตามประเภทของการปฏิบัติการบิน
		 (ฉ) รายงานการทบทวนค่าความสามารถในการรองรับปริมาณเที่ยวบิน (ATC Capacity) ของแต่ละหน่วยควบคุมการจราจรทางอากาศ (Air Traffic Control Unit)
	(2) ผู้ได้รับใบรับรองการให้บริการการจัดการจราจรทางอากาศ ประเภทการจัดการห้วงอากาศ ต้องจัดทำรายงานประจำปีให้มีเนื้อหาครอบคลุมรายงานสรุปผลการบริหารจัดการห้วงอากาศสำหรับกิจกรรมที่อาจเป็นอันตรายต่ออากาศยานพลเรือน (Activities potentially hazardous to civil aircraft) ที่มีความจำเป็นต้องสงวนการใช้งานห้วงอากาศนอกเหนือจากการจัดการห้วงอากาศในระดับ 2 รวมถึงผลการประเมินความเสี่ยงด้านความปลอดภัยและการทบทวนประสิทธิภาพของมาตรการลด
ความเสี่ยงที่ได้ดำเนินการ 
	(3) ผู้ได้รับใบรับรองการให้บริการการจัดการจราจรทางอากาศ ประเภทการจัดการ
ความคล่องตัวของการจราจรทางอากาศ ต้องจัดทำรายงานประจำปีให้มีเนื้อหาครอบคลุมในเรื่อง ดังต่อไปนี้
		 (ก) รายงานสถิติสาเหตุของการออกมาตรการการจัดการความคล่องตัวของการจราจรทางอากาศ
		 (ข) รายงานสถิติผลกระทบที่เกิดจากการออกมาตรการการจัดการความคล่องตัวของการจราจรทางอากาศ
		 (ค) รายงานผลการปฏิบัติตามมาตรการการจัดการความคล่องตัวของการจราจรทางอากาศ
	(4) ผู้ได้รับใบรับรองการให้บริการระบบสื่อสาร ระบบช่วยการเดินอากาศ และระบบติดตามอากาศยาน ต้องจัดทำรายงานประจำปีให้มีเนื้อหาครอบคลุมในเรื่อง ดังต่อไปนี้
		 (ก) รายงานผลการทบทวนประเด็นปัญหาความปลอดภัยต่าง ๆ ที่อาจส่งผลต่อ
การให้บริการการเดินอากาศ (Safety Review) ทั้งในภาพรวมและจำแนกตามหน่วยงานให้บริการระบบ
การสื่อสาร ระบบช่วยการเดินอากาศ และระบบติดตามอากาศยาน
		 (ข) รายงานค่าความพร้อมในการให้บริการ (Facility Availability) ของระบบสื่อสาร ระบบช่วยการเดินอากาศ และระบบติดตามอากาศยาน จำแนกตามขอบเขตการให้บริการที่ระบุในเงื่อนไขการให้บริการแนบท้ายใบรับรองบริการการเดินอากาศ โดยใช้วิธีการคำนวณตามแนวทางที่ระบุในเอกสารภาคผนวก 10 ของอนุสัญญา (Annex 10 Aeronautical Telecommunications)
	(5) ผู้ได้รับใบรับรองการให้บริการอุตุนิยมวิทยาการบิน ต้องจัดทำรายงานประจำปีให้มีเนื้อหาครอบคลุมรายงานสถิติวินด์เชียร์ (Wind Shear) ที่เกิดขึ้นของแต่ละสนามบินที่ได้จากเครื่องมือตรวจวัดวินด์เชียร์ภาคพื้น
	(6) ผู้ได้รับใบรับรองการให้บริการข่าวสารการบิน ต้องจัดทำรายงานประจำปีให้มีเนื้อหาครอบคลุมในเรื่อง ดังต่อไปนี้
		 (ก) รายงานสถิติการให้บริการข่าวสารการบินทุกประเภทผลิตภัณฑ์และบริการตามที่กำหนดในภาคผนวก 15 ของอนุสัญญา (Annex 15 Aeronautical Information Services)
		 (ข) รายงานปัญหาและอุปสรรคที่พบระหว่างการให้บริการข่าวสารการบิน รวมถึงแนวทางการแก้ไข 
		 (ค) รายงานผลการตรวจสอบทั้งภายในและภายนอก (Internal and External Audit)
	(7) ผู้ได้รับใบรับรองการให้บริการออกแบบวิธีปฏิบัติการบินด้วยเครื่องวัดประกอบการบิน ต้องจัดทำรายงานประจำปีให้มีเนื้อหาครอบคลุมในเรื่อง ดังต่อไปนี้
		 (ก) ข้อมูลสรุปผลการออกแบบ ปรับปรุง และทวนสอบ (Review) วิธีปฏิบัติการบินด้วยเครื่องวัดประกอบการบิน
		 (ข) ข้อมูลสรุปผลการรับฟังความคิดเห็นและปัญหาจากการใช้งานวิธีปฏิบัติการบินด้วยเครื่องวัดประกอบการบิน พร้อมระบุแนวทางการแก้ไขปัญหา
		 (ค) แผนการออกแบบ ปรับปรุง และทวนสอบ (Review) วิธีปฏิบัติการบินด้วยเครื่องวัดประกอบการบินของปีถัดไป
	(8) ผู้ได้รับใบรับรองการให้บริการค้นหาและช่วยเหลืออากาศยานประสบภัย ต้องจัดทำรายงานประจำปีให้มีเนื้อหาครอบคลุมในเรื่อง ดังต่อไปนี้
		 (ก) สถิติการรับแจ้งเตือน แจ้งเหตุ แยกตามแหล่งข่าว
		 (ข) สถิติการดำเนินงาน และข้อมูลการดำเนินงานให้บริการค้นหาและช่วยเหลือ
ทั้งภายในประเทศและระหว่างประเทศ
		 (ค) สรุปผลการฝึกซ้อมค้นหาและช่วยเหลือที่ได้จัดขึ้น และได้เข้าร่วมทั้งภายในประเทศ
และต่างประเทศ รวมถึงการวิเคราะห์ข้อบกพร่องที่ได้จากการฝึกซ้อม และแนวทางการพัฒนาปรับปรุง”

